
Parlamentul  României

Camera  Deputaţilor

Comisia pentru industrii si servicii






                               Bucureşti, 22.05.2002








                     Nr.23/108/2002

BIROUL PERMANENT

 AL CAMEREI DEPUTAŢILOR

DOMNULUI PREŞEDINTE

VALER DORNEANU



În conformitate cu prevederile art.89 din Regulamentul Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.45/2002 privind aprobarea scoaterii din rezervele de stat a cantităţii de 1.100 tone hârtie de ziar pentru Societatea Comercială LETEA - S.A. Bacău, primit cu adresa nr.245/16.05.2002.



La întocmirea raportului comisia a avut în vedere următoarele avize transmise de:

· Comisia juridică, de disciplină şi imunităţi;

· Consiliul Legislativ.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                                                                 Bucureşti, 22.05.2002








                                                                                                   Nr.23/108/2002

RAPORT

asupra proiectului de Lege pentru aprobarea Ordonanţei de urgenţă a Guvernului nr.45/2002 privind aprobarea scoaterii din rezervele de stat a cantităţii de 1.100 tone hârtie de ziar pentru Societatea Comercială LETEA - S.A. Bacău



 În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a primit spre dezbatere şi avizare în procedură de urgenţă proiectul de Lege pentru aprobarea Ordonanţei de urgenţă a Guvernului nr.45/2002 privind aprobarea scoaterii din rezervele de stat a cantităţii de 1.100 tone hârtie de ziar pentru Societatea Comercială LETEA - S.A. Bacău.



Cu acest proiect de lege Comisia pentru industrii şi servicii a fost sesizată în fond.



Proiectul de lege a fost adoptat de Senat în şedinţa din 9 mai 2002 şi a fost trimis comisiei, în conformitate cu prevederile art.89 şi 107 din Regulamentul Camerei Deputaţilor, spre dezbatere şi avizare în procedură de urgenţă cu adresa nr.245/16.05.2002.



Proiectul de lege a fost avizat favorabil de Consiliul Legislativ, conform adresei nr.477/12.04.2002 şi de Comisia juridică, de disciplină şi imunităţi.



Proiectul de lege are ca obiect de reglementare:



- scoaterea din rezervele de stat, cu titlu de împrumut, a unei cantităţi de 1.100 tone hârtie, pe termen de 180 de zile pentru S.C. LETEA S.A.;



- derogarea de la prevederile art.5, alin.(2) al Legii nr.82/1992 privind rezervele de stat, republicată, cu modificările ulterioare, care stipulează că agentul economic beneficiar este obligat să plătească o garanţie în lei sau valută, al cărei cuantum să permită reîntregirea stocurilor;



- condiţiile restituirii împrumutului.



Amendamentele admise se referă la clarificarea condiţiilor de restituire a împrumutului.



În şedinţa comisiei din data de 21 mai 2002 membrii comisiei, în conformitate cu prevederile art.60 din Regulamentul Camerei Deputaţilor, au dezbătut propiectul de lege şi, ca urmare a punctelor de vedere exprimate de membrii comisiei şi de către invitaţi, s-a hotărât cu unanimitate de voturi, avizarea favorabilă a proiectului de lege cu amendamente admise prezentate în anexă, şi, ca urmare propun plenului aprobarea acestuia. La lucrările comisiei au fost pezenţi 23 de deputaţi din totalul de 26 membri ai comisiei.



În raport cu obiectul şi conţinutul său, proiectul de lege face parte din categoria legilor ordinare.



La şedinţa comisiei au participat invitaţi din partea iniţiatorului - Autoritatea pentru Privatizare şi Administrarea Participaţiilor Statului şi avizatorului - Administraţia Naţionlă a Rezervelor de Stat.

I.  A M E N D A M E N T E    A D M I S E



În urma dezbaterilor, Comisia pentru industrii şi servicii propune adoptarea proiectului de lege cu următoarele amendamente:

Nr

crt.
Text iniţial

(text Senat)
Text propus de comisie

(autorul amendamentului)
Motivarea propunerii amendamentului



0
1
2
3

1.
Titlul legii

LEGE

pentru aprobarea Ordonanţei de urgenţă a Guvernului nr.45/2002 privind aprobarea scoaterii din rezervele de stat a cantităţii de 1.100 tone hârtie de ziar pentru Societatea Comercială LETEA - S.A. Bacău





0
1
2
3
2. 
3. 
Articol unic. - Se aprobă Ordonanţa de urgenţă a Guvernului nr.45 din 11 aprilie 2002 privind aprobarea scoaterii din rezervele de stat a cantităţii de 1.100 tone hârtie de ziar pentru Societatea Comercială LETEA - S.A. Bacău, publicată în Monitorul Oficial al României, Partea I, nr.247 din 12 aprilie 2002.


Articol unic: Se aprobă Ordonanţa de urgenţă a Guvernului nr.45 din 11 aprilie 2002 privind aprobarea scoaterii din rezervele de stat a cantităţii de 1.100 tone hârtie de ziar pentru Societatea Comercială LETEA - S.A. Bacău, publicată în Monitorul Oficial al României, Partea I, nr.247 din 12 aprilie 2002, cu următoarele modificări şi completări:
Comisia pentru industrii şi servicii



4. 
5. 
Titlul ordonanţei

ORDONANŢĂ DE URGENŢĂ

privind aprobarea scoaterii din rezervele de stat a cantităţii de 1.100 tone hârtie de ziar pentru Societatea Comercială 

LETEA - S.A. Bacău


Nemodificat

6. 
7. 
Art.1. - (1) Prin derogare de la prevederile art.5 alin.(2) din Legea nr.82/1992 privind rezervele de stat, republicată, se aprobă scoaterea din rezervele de stat, cu titlu de împrumut, în condiţiile art.1562 din Codul civil, pe termen de 180 de zile, a cantităţii de 1.100 tone hârtie de ziar care va fi acordată Societăţii Comerciale "LETEA" S.A. Bacău.


1. Alineatul (1) al art.1 se modifică şi va avea următurul cuprins:

Art.1. - (1) Prin derogare de la prevederile art.5 alin.(2) din Legea nr.82/1992 privind rezervele de stat, republicată, cu modificările ulterioare se aprobă scoaterea din rezervele de stat, cu titlu de împrumut, pe termen de 180 de zile, a cantităţii de 1.100 tone hârtie de ziar care va fi acordată Societăţii Comerciale "LETEA" S.A. Bacău.

Comisia pentru industrii şi servicii


Trimiterea la condiţiile art.1562 din Codul civil, care se referă la comodat, nu este relevantă.
8. 
9. 
(2) Restituirea împrumutului prevăzut la alin.(1) se face eşalonat, potrivit unui grafic stabilit de Administraţia Naţională a Rezervelor de Stat şi Societatea Comercială "LETEA" S.A. Bacău.


2. Alineatul (2) al art.1 se modifică şi va avea următurul cuprins:

(2) Restituirea împrumutului prevăzut la alin.(1) se face eşalonat, în tranşe egale, potrivit unui grafic stabilit de Administraţia Naţională a Rezervelor de Stat şi Societatea Comercială "LETEA" S.A. Bacău.

Comisia pentru industrii şi servicii


Pentru clarificarea modului de eşalonare a restituirii împrumutului.
10. 
11. 
Art.2. - În cazul nerestituirii împrumutului în conformitate cu prevederile art.1, pentru facturare, valoarea produsului şi a TVA aferentă se calculează de Administraţia Naţională a Rezervelor de Stat la preţul pieţei, iar, după aplicarea prevederilor art.5 alin.(3) din Legea nr.82/1992 privind rezervele de stat, republicată, Societatea Comercială "LETEA" S.A. Bacău va suporta în continuare, pentru fiecare zi de întârziere la plată, şi penalităţile prevăzute de lege pentru creanţele bugetare, până la lichidarea debitului respectiv.


3. Articolul 2 se modifică şi va avea următorul cuprins:

Art.2. - În cazul nerestituirii împrumutului în conformitate cu prevederile art.1, cantităţile nerestituite vor fi facturate,  valoarea produsului şi a TVA aferentă se calculează de Administraţia Naţională a Rezervelor de Stat la preţul pieţei, iar, după aplicarea prevederilor art.5 alin.(3) din Legea nr.82/1992 privind rezervele de stat, republicată, Societatea Comercială "LETEA" S.A. Bacău va suporta în continuare, pentru fiecare zi de întârziere la plată, şi penalităţile prevăzute de lege pentru creanţele bugetare, până la lichidarea debitului respectiv.

Pentru posibilitatea delimitării clare a debitului.

                                          PREŞEDINTE,                                                                       SECRETAR,

                                            István Antal                                                                        Cristian Buzea

                                                                                                                        RAPORTORI:







Dep. Ioan Bivolaru - PSD-SDU

Dep. Aurelia Vasile - PSD-SDU







Dep. Olga Anastasescu - PSD-SDU

Dep. Radu Berceanu - PD







Dep. Valentin Calcan - PSD-SDU

Dep. Istvan Erdei - UDMR







Dep. Oana Manolescu - Minorităţi

Dep. Ioan Miclea - PRM







Dep. Dumitru Palade - PRM

Expert,

Mariana Dragu

